Príručka používateľa počítača VAIO Typový rad SVT1111/SVT1311

Úloha

# Používanie režimu spánku

V režime spánku sa všetky nepotrebné zariadenia počítača VAIO vypnú, niektoré zariadenia však ostanú zapnuté, aby sa zachoval prevádzkový stav počítača vrátane údajov, s ktorými pracujete. Režim spánku je užitočný napríklad v prípade, že si chcete dopriať krátky odpočinok.
Pri predvolených nastaveniach režimu spánku je povolená funkcia Rapid Wake a informácie o stave počítača sa uložia vo vstavanom úložnom zariadení.

## Aktivovanie režimu spánku

1. Kliknite na tlačidlo (Štart), šípku vedľa tlačidla Vypnúť a na položku Uspať.

Keď počítač VAIO prejde do režimu spánku, indikátor napájania sa vypne.
Rada

- Keď sa počítač VAIO napája zo siete, pri predvolenom nastavení automaticky prejde do režimu spánku približne po 30 minútach nečinnosti.

- Počítač VAIO sa uvedie do režimu spánku aj po vykonaní nasledujúcich úkonov.

- Stlačte tlačidlo (napájanie) (pri predvolenom nastavení).
  Ak tlačidlo (napájanie) stlačíte a podržíte viac ako štyri sekundy, počítač VAIO sa automaticky vypne. Tým sa vymažú všetky neuložené údaje.

- Zatvorte veko s obrazovkou LCD a niekoľko sekúnd nepoužívajte počítač.

## Návrat do štandardného režimu

1. Stlačte tlačidlo (napájanie).

Poznámka

- Pri predvolenom nastavení počítač VAIO automaticky prejde do režimu dlhodobého spánku, keď sa batéria blíži úplnému vybitiu. V závislosti od aktuálne spusteného softvéru a pripojených zariadení však systém Windows nemusí povoliť zastavenie úloh, v dôsledku čoho počítač neprejde do režimu dlhodobého spánku. Ak k tomu dôjde a batéria sa vybije, počítač sa vypne a neuložené údaje sa stratia.
  Kým sa počítač napája z batérie, často ukladajte údaje.

- Pred premiestnením počítača VAIO sa uistite, že nesvieti indikátor napájania, aby ste predišli nárazom alebo vibráciám pôsobiacim na krútiaci sa pevný disk.

Rada

- Ak stlačíte tlačidlo (napájanie) a podržíte ho viac ako štyri sekundy, počítač VAIO sa automaticky vypne. Tým sa vymažú všetky neuložené údaje.

- Počítač VAIO môžete z režimu spánku prebudiť do štandardného režimu otvorením veka s obrazovkou LCD. Ak chcete zmeniť akciu na otvorenie krytu, zmeňte nastavenia na karte Nastavenia správania v reakcii na kryt obrazovky (Lid Action Settings) v časti Manažment napájania (Power Management) v programe VAIO Control Center.

Súvisiaca téma
Poznámky k používaniu napájacieho zdroja
Poznámky k režimu spánku
Predĺženie výdrže batérie
Zmena nastavení funkcie Rapid Wake (režim spánku)