Príručka používateľa počítača VAIO Typový rad SVT1111/SVT1311

Úloha

# Vytváranie médií pre obnovenie systému

Médiá pre obnovenie systému vytvoríte podľa pokynov nižšie.

## Vytvorenie média pre obnovenie systému

Rada

- Ako médium pre obnovenie systému možno použiť optické disky a disk USB flash. Odporúča sa však používať médiá DVD-R alebo BD-R, pretože údaje na disku USB flash môžete náhodne odstrániť.
  Typy médií podporované počítačom VAIO sa líšia v závislosti od zakúpeného modelu.

- Na vytvorenie médií pre obnovenie systému môžete použiť tieto typy médií: DVD-R/BD-R/DVD+R/DVD+R DL/DVD-R DL/DVD+RW/DVD-RW/BD-RE/BD-R DL/BD-RE DL.
  Typy médií podporované počítačom VAIO, počet potrebných diskov a požadovaná kapacita disku USB flash sa zobrazia počas vytvárania médií pre obnovenie systému.

1. Pripojte počítač VAIO na Internet a pomocou služby VAIO Update prevezmite a nainštalujte najnovšie aktualizácie.

1. Ak vytvárate Médium pre obnovenie systému (optické disky) na modeloch bez vstavanej optickej jednotky, pripojte externú optickú jednotku (nie je súčasťou) k počítaču VAIO. [Detaily]

Ak bola externá optická jednotka dodaná s napájacím adaptérom, zapojte napájací adaptér do napájacieho zdroja.

1. Kliknite na tlačidlo (Štart) a položky Všetky programy a VAIO Care.

Ak sa zobrazí okno Kontrola používateľských kont, kliknite na tlačidlo Áno.
Rada

- Ak ste v počítači VAIO prihlásení ako bežný používateľ, môže sa zobraziť výzva na zadanie správcovského mena a hesla.

1. Kliknite na položky Rozšírené nástroje (Advanced Tools), Obnovenie (Restore and recovery) a Vytvoriť médiá pre obnovu systému (Create Recovery Media).

1. Dôkladne si prečítajte pokyny na obrazovke a kliknite na tlačidlo Ďalej (Next).

1. Postupujte podľa pokynov na obrazovke.

Poznámka

- Zobrazenie aktuálneho stavu postupu môže chvíľu trvať.

- Počas vytvárania médií pre obnovenie systému nevysúvajte ani neodpájajte médiá, pretože by sa ich vytváranie nemuselo podariť.

- Médium pre obnovenie systému uchovávajte na bezpečnom mieste.

## Poznámky k vytvoreniu médii pre obnovenie systému

- Médiá pre obnovenie systému sú špecifické pre počítač VAIO, v ktorom sa vytvorili.

- Médiá pre obnovenie systému vytvorte, hneď ako je počítač VAIO pripravený na použitie. V nasledujúcich prípadoch možno nebudete môcť počítač obnoviť pomocou oblasti na obnovenie, a preto budete potrebovať médiá pre obnovenie systému:

- Oblasť na obnovenie ste upravili pomocou softvéru určeného na úpravu údajov.

- Nainštalovali ste operačný systém, ktorý sa líši od operačného systému vopred nainštalovaného v počítači.

- Vstavané úložné zariadenie ste naformátovali bez použitia nástroja Záchrana VAIO Care (VAIO Care Rescue).

- Nedotýkajte sa povrchu diskov a dbajte na to, aby sa povrch neznečistil. Odtlačky prstov alebo prach na povrchu môžu spôsobiť chyby pri čítaní alebo zapisovaní.

- V závislosti od zakúpeného modelu sa pri použití optických diskov (okrem diskov DVD-R) nemusia médiá pre obnovenie systému vytvoriť pre nedostatok miesta na pevnom disku.

- Ak chcete ako médium pre obnovenie systému použiť disk USB, najprv si pozrite súbor Pomocníka dodaný s aplikáciou VAIO Care.

Súvisiaca téma
Informácie o obnovení
Obnovenie z oblasti na obnovenie
Obnovenie nastavení z médií pre obnovenie systému
Poznámky k obnoveniu