Príručka používateľa počítača VAIO Typový rad SVT1111/SVT1311

Koncepcia

# Informácie o obnovení

Obnovenie je proces obnovy pôvodných výrobných nastavení počítača VAIO.
Existujú dva spôsoby obnovenia počítačového systému:

- z médií pre obnovenie systému,

- z oblasti na obnovenie.

## Kedy mám vykonať obnovenie?

- Ak je počítač VAIO nestabilný.

- Ak je počítač VAIO infikovaný počítačovým vírusom.

- Ak má počítač VAIO problémy, ktoré nemožno vyriešiť podľa postupov na odstránenie porúch.

- Ak ste omylom formátovali disk C:

## Ktorý softvér mám použiť na údržbu a obnovenie nastavení počítača VAIO?

Použite nasledujúci softvér.

### VAIO Care

- Vytváranie médií pre obnovenie systému

- Kontrola hardvéru počítača

### Záchrana VAIO Care

- Záchrana (zálohovanie) údajov

- Obnovenie nastavení počítača VAIO

- Vymazanie všetkých údajov zo vstavaného úložného zariadenia

Rada

- Ďalšie informácie nájdete v Pomocníkovi aplikácie VAIO Care a nástroja Záchrana VAIO Care (VAIO Care Rescue).

## Čo je oblasť na obnovenie?

Oblasť na obnovenie vo vstavanom úložnom zariadení obsahuje údaje na obnovenie systému a aplikácií. Údaje v tejto oblasti nemožno bežným spôsobom upraviť ani odstrániť. Existuje však komerčne dostupný softvér, ktorý je určený na tento účel.

## Prečo mám vytvoriť médium pre obnovenie systému?

Médiá pre obnovenie systému sa používajú na obnovu pôvodných výrobných nastavení počítača VAIO. Ak sa systém Windows nespustí a odstránili ste oblasť na obnovenie, nastavenia budete musieť obnoviť pomocou médií pre obnovenie systému.
Médiá pre obnovenie systému vytvorte, hneď ako je počítač pripravený na použitie.
Súvisiaca téma
Vytváranie médií pre obnovenie systému
Obnovenie z oblasti na obnovenie
Obnovenie nastavení z médií pre obnovenie systému
Poznámky k obnoveniu