Príručka používateľa počítača VAIO Typový rad SVT1111/SVT1311

Referenčné informácie

# Kompatibilné médiá „Memory Stick“

Do zásuvky „Memory Stick“ na počítači VAIO možno vkladať nasledujúce veľkosti a typy médií:

- „Memory Stick Duo“

- „Memory Stick PRO Duo“

- „Memory Stick PRO-HG Duo“*

- „Memory Stick Micro“

* Zásuvka „Memory Stick Duo“ na vašom počítači VAIO nepodporuje 8-bitový paralelný prenos dát (vysokorýchlostný prenos dát).
Poznámka

- Počítač VAIO podporuje iba médiá „Memory Stick“ veľkosti Duo. Nepodporuje médiá „Memory Stick“ štandardnej veľkosti.

- Pred použitím média „Memory Stick Micro“ („M2“) ho nezabudnite vložiť do redukcie „M2“ na veľkosť Duo. Ak médium zasuniete priamo do zásuvky „Memory Stick Duo“ bez redukcie, možno sa zo zásuvky nebude dať vytiahnuť.

- Váš počítač VAIO bol testovaný a vyhodnotený ako kompatibilný so všetkými médiami „Memory Stick“ do 32 GB značky Sony, ktoré boli k dispozícii v januári 2012. Kompatibilita so značkou „Memory Stick“ však nie je vždy zaručená.

- Zásuvka „Memory Stick“ na vašom počítači VAIO nepodporuje funkciu ochrany autorských práv kariet „Memory Stick“.

- Ak médium „Memory Stick“ používate na mieste vystavenom pôsobeniu statickej elektriny alebo elektrického šumu, uložené údaje sa môžu stratiť.

- Maximálna možná veľkosť súboru na médiu „Memory Stick PRO Duo“ alebo „Memory Stick PRO-HG Duo“ je menej ako 4 GB, ako je definované v technických údajoch systému súborov.

Súvisiaca téma
Informácie o médiu „Memory Stick“
Vloženie a vybratie média „Memory Stick“
Formátovanie média „Memory Stick“
Poznámky k používaniu média „Memory Stick“