Príručka používateľa počítača VAIO Typový rad SVT1111/SVT1311

Najčastejšie otázky

#### Čo robiť, ak sa počítač VAIO nezapne (indikátor napájania sa nerozsvieti na zeleno)?

- Skontrolujte, či sú všetky káble pripojené k zariadeniam na doraz (napríklad kábel medzi počítačom VAIO a napájací adaptér, napájací kábel zapojený do napájacieho adaptéra a napájací kábel zapojený do napájacej zásuvky). [Detaily]

- Ak napájací kábel počítača VAIO pripojíte k rozvodke s vypínačom, skontrolujte, či je vypínač v polohe Zapnuté a či je napájací kábel rozvodky zapojený do napájacej zásuvky na doraz.

- Ak počítač VAIO nevypnete bežným spôsobom, radič napájania môže byť odstavený pre chybu programu.
  Odpojte všetky káble a periférne zariadenia, napríklad napájací kábel alebo zariadenie USB, vyberte batériu a počkajte približne päť minút. Potom ich zapojte a znova zapnite počítač.

- Pred prvým použitím musíte počítač VAIO pripojiť k napájaciemu zdroju pomocou napájacieho adaptéra.

- Skontrolujte, či používate dodaný napájací adaptér značky Sony.
  Kvôli vlastnej bezpečnosti používajte iba originálne nabíjateľné batérie a napájací adaptér značky Sony, ktoré spoločnosť Sony dodala s počítačom VAIO.

- Mohlo dôjsť ku chybe batérie.
  Stlačte a podržte stlačené vypínač batérie na spodku počítača VAIO približne na tri sekundy pomocou tenkého rovného predmetu (napríklad spinkou na papier). [Detaily]

- Skontrolujte, či je batéria správne vložená.

- Batéria sa mohla vybiť.

- Stlačením tlačidla (napájanie) na počítači VAIO skontrolujte, či počítač nie je v režime dlhodobého spánku.
  Ak tlačidlo (napájanie) stlačíte a podržíte viac ako štyri sekundy, počítač sa vypne.

- Ak počítač VAIO prenesiete priamo z chladného na teplé miesto alebo ak ho používate v prostredí s vysokou vlhkosťou, môže dôjsť ku kondenzácii vlhkosti v jeho vnútri.
  V takom prípade pred zapnutím počítača počkajte aspoň jednu hodinu.
  Počítač nepoužívajte v prostredí s vysokou vlhkosťou (relatívna vlhkosť viac ako 80 %), pretože sa môže pokaziť.