Príručka používateľa počítača VAIO Typový rad SVT1111/SVT1311

Referenčné informácie

# Poznámky k pridávaniu a odoberaniu pamäťových modulov

Skôr než pridáte alebo odoberiete pamäťové moduly, dôkladne si prečítajte nasledujúce opatrenia.

- Počítač VAIO a pamäťové moduly používajú presné súčasti a technológiu elektronických konektorov. Ak sa chcete vyhnúť zrušeniu záruky počas záručnej lehoty produktu, odporúčame nasledujúci postup:

- O vloženie nového pamäťového modulu požiadajte predajcu.

- Ak nie ste oboznámení s rozšírením pamäte v počítači, nemali by ste pamäťový modul vkladať sami.

- Nemali by ste sa dotýkať konektorov ani otvárať kryt priestoru s pamäťovými modulmi.

- Ak potrebujete pomoc, obráťte sa na autorizované servisné stredisko alebo stredisko technickej podpory spoločnosti Sony. Informácie o tom, kde nájdete najbližšie stredisko alebo zástupcu, získate na webovej lokalite technickej podpory. [Detaily]

- Pri pridávaní alebo odoberaní pamäťových modulov môžete spôsobiť poruchu počítača VAIO alebo nehodu v dôsledku zlomenia zásuvky a modulu alebo nesprávneho pripojenia. V takom prípade sa za opravu bude účtovať poplatok.

- Pri manipulácii s počítačom VAIO dbajte na opatrnosť, aby ste si na ostrých okrajoch pamäťového modulu, vnútorných súčastí alebo dosiek s plošnými spojmi neporanili ruky alebo prsty.

- Dávajte pozor, aby ste prstami nezavadili o vnútorné káble počítača VAIO, pretože by sa mohli uvoľniť alebo odpojiť.

- Ak sa v počítači VAIO nachádza tekutina, napríklad voda, alebo iný cudzí predmet a počítač zapnete, môže vzniknúť požiar. Skôr než počítač VAIO zapnete, vyberte všetky cudzie predmety a nasaďte kryt priestoru s pamäťovými modulmi.

- Spoločnosť Sony nezaručuje, že s počítačom VAIO budú fungovať pamäťové moduly tretích strán. Informácie o pamäťových moduloch tretích strán získate od príslušných distribútorov.

- Skôr než pridáte alebo odoberiete pamäťové moduly, vypnite počítač VAIO a periférne zariadenia a odpojte všetky doplnky a prepojovacie káble. V opačnom prípade sa môže pamäťový modul, počítač VAIO alebo periférne zariadenia poškodiť.

- Ak chcete zabrániť poškodeniu pamäťových modulov elektrostatickým výbojom, postupujte podľa nasledujúcich pokynov:

- Nepracujte na mieste, kde sa ľahko vytvára statická elektrina, napríklad na koberci.

- Skôr než pridáte alebo odoberiete pamäťové moduly, dotknite sa kovového predmetu mimo počítača VAIO, aby sa vybila statická elektrina. Nedotýkajte sa žiadnych kovových častí vnútri počítača.

- Obal pamäťového modulu odstráňte až tesne pred vložením modulu. Obal chráni modul pred elektrostatickým výbojom. Pri skladovaní zakryte modul antistatickým vrecúškom alebo hliníkovou fóliou.

- Nedotýkajte sa čipov ani elektrického konektora modulu.

- Pamäťový modul vždy vkladajte do zásuvky tak, aby bol otočený správnym smerom. V opačnom prípade by mohlo dôjsť k poškodeniu modulu alebo zásuvky, prípadne k vznieteniu dosky s plošnými spojmi.

- Používajte skrutkovač, ktorý zodpovedá veľkosti skrutky (napríklad miniatúrny skrutkovač).

- Neodstraňujte ani nepovoľujte skrutky, ktoré sa nemajú odstrániť.

Súvisiaca téma
Pridávanie a odoberanie pamäťových modulov
Zobrazenie systémových informácií